text: Årets seervideo i fuld fart
  27 december 2012 kl. 14.29
  Silas Thomsen har fart på, når han kører gennem Nørreskoven i Vejle på sin mountainbike. Og den video, han har lavet om den hobby, blev kåret til Årets Seervideo.
  Silas Thomsen fik i dag overrakt præmien - en Canon video-kamera med en masse tilbehør.
  Det var lige hvad han havde ønsket sig - som en lidt forsinket julegave.
  Videoen har han lavet med nogle kammerater fra efterskolen.
  - Vi kedede os nogle dage, så det kom der en film ud af, fortæller han.
  I alt syv seervideoer deltog i årets finale. Det er seerne selv, der via Facebook og sms har valgt årets vinder.
  
  Se vindervideoen her.
  